Banca Națională a României (BNR) și-a dat avizul vineri, 29 martie, pentru o propunere legislativă care ar muta în sarcina băncii centrale protecția consumatorilor în relația cu instituțiile financiare. Măsura propusă a fost criticată de Blocul Național Sindical (BNS), care spune că "va duce la scăderea protecției consumatorilor români" în în relația cu băncile.
La începutul lunii martie, doi senatori au propus ca banca centrală să fie responsabilă pentru protecția consumatorilor în relația cu băncile și instituţiile financiare nebancare (IFN). În prezent, de reclamațiile din domeniu se ocupă Autoritatea Națională pentru Protecția Consumatorului (ANPC). Confederația sindicală argumentează că ANPC a avut rezultate bune în activitatea de supraveghere a sectorului financiar, câștigând în instanță procese care au ajutat consumatorii să-și recupereze banii.
"Protejarea consumatorilor este esențială pentru asigurarea bunăstării și siguranței cetățenilor", subliniază BNS. Propunerea și avizul trimis de BNR pot fi consultate aici.